FUNET selvittää ATM:n käyttöön-
ottoa

FUNET-johtoryhmä on asettanut työryhmän selvittämään 
siirtymistä ATM tekniikkaan FUNETin runkoverkossa. ATM 
(Asyncronous Transfer Mode) on uusi kiinteään pakettiko-
koon ja virtuaaliyhteyksiin perustuva tiedonsiirtotekniikka.

ATM-tekniikkaa pidetään lupaavana vaihtoehtona seuraa-
van sukupolven verkkojen pohjaksi. Sen etuna on skaalatta-
vuus. Sama perusratkaisu toimii useilla eri nopeuksilla 
käytettävissä olevan siirtotien nopeudesta riippuen. Ensim-
mäiset toteutukset perustuvat 45 Mbit/s yhteyksiin, mutta 
myös 155 Mbit/s yhteyksiä ollaan ottamassa käyttöön. Näillä 
näkymin ATM-verkon nopeus on nostettavissa gigatasolle.

ATM mahdollistaa liikenteen priorisoinnin siten, että aika-
kriittiset sovellukset, kuten videokuvan tai puheen siirto saa-
vat riittävästi kaistaleveyttä.

FUNETin nykyinen runkoverkko perustuu FrameRelay -
tekniikkaan. Liityntänopeus kullakin korkeakoulupaikkakun-
nalla Telen FR-pohjaiseen Datanet-verkkoon ratkaistaan pai-
kallisten tarpeiden mukaisesti. Datanet takaa päästä päähän 
nopeuden, joka määräytyy hitaamman liitynnän nopeuden 
perusteella. Liityntänopeudet vaihtelevat 128 kbit/s:sta 2 
Mbit/s:iin.

Pääkaupunkiseudulla korkeakouluja yhdistää FDDI-ren-
gas, jonka teoreettinen siirtonopeus on 100 Mbit/s. Sen kor-
vaamista ATM-tekniikalla selvittää erillinen HelSciNET-
projekti.

Videokuvaa työasemien välillä

Paitsi nopeampien yhteyksien takia, FUNET on kiinnostu-
nut ATM-tekniikasta sen multimediaa tukevien piirteiden 
vuoksi. Tällä uskotaan olevan runsaasti käytännön sovellus-
kohteita esimerkiksi etäopetuksessa, videoneuvotteluissa ja 
lääketieteellisessä konsultoinnissa verkon välityksellä.

FUNET on osallistunut vajaan vuoden ajan yhdessä Tam-
pereen teknillisen korkeakoulun ja Telen kanssa ATM-pilot-
hankkeeseen. Sen aikana on saatu arvokkaita kokemuksia 
esimmäisen sukupolven laitteistojen ja ohjelmistojen kehittä-
miseen. 

ATM-tekniikan arvellaan tulevan laajamittaisessti 
käyttöön tämän vuoden toiselle puoliskolla, kun val-
mistajat saavat markkinoille seuraavan sukupolven 
laitteistoja.

Uusia jäseniä

FUNET-johtoryhmä hyväksyi kokouksessaan jou-
kon uusia jäseniä. Uutena FUNET-paikkakuntana 
tulee mukaan Mikkeli, kun Mikkelin ammattikorkea-
koulu hyväksyttiin jäseneksi. 

Muita uusia jäseniä ovat Jyväskylän ammatillinen 
opettajakorkeakoulu, Geofysiikan observatorio ja 
Wider-instituutti. Valtiokonttori liittyy FUNETiin tie-
don tuottajana.

Uusi johtoryhmä

Tammikuun puolivälissä asetetun uuden johtoryh-
män puheenjohtajana jatkaa johtaja Lars Backström 
Helsingin yliopiston atk-keskuksesta. Muut jäsenet 
ovat CSC - Tieteellinen laskenta Oy:n toimitusjohtaja 
Matti Ihamuotila, koulutuspäällikkö Hannu-Matti 
Järvinen Tampereen teknillisestä korkeakoulusta, 
johtaja Stig-Göran Lindqvist Åbo Akademista, tieto-
hallintopäällikkö Alpo Mäkinen Valtion teknillisestä 
tutkimuskeskuksesta, erikoistutkija Kaisu Ranta 
Oulun yliopistosta, rehtori Seppo Saarinen Etelä-
Karjalan ammattikorkeakoulusta, erikoistutkija Matti 
Sihto Teknologian kehittämiskeskuksesta sekä eri-
koistutkija Markku Suvanen opetusministeriöstä.

Johtoryhmän tehtävänä on käsitellä FUNETin jäse-
nyys- ja käyttöpolitiikka-asiat, valvoa FUNETin anta-
mien palvelujen laatua ja määrää, tehdä esityksiä 
tietoliikennepalvelujen kehittämiseksi sekä seurata 
kansainvälisen tietoliikenteen kehitystä.

Johtoryhmän toimikausi päättyy vuoden 1995 
lopussa.
