Milloin MIME-aikaan?

SMTP-yhteyskäytäntöön perustuvan Internet säh-
köpostin kiusallisin ongelma on ollut 7-bitin tiedon-
siirtostandardi. Kun tietokoneet muuten ovat siirtyneet 
käyttämään 8-bittistä tiedon esitystapaa, tuntuu käyttä-
jistä hämmentävältä, että siirrettäessä tietoa koneelta 
toiselle joudutaan tyytymään 7-bittiin.

Näkyvin käytännön seuraus 7-bittisyydestä on, ettei 
sähköpostissa voi käyttää kansallisia merkkejä. Erilai-
sia tapoja on kehitetty ongelman kiertämiseen. Perin-
teinen tapa on korvata ä, ö ja å merkeillä {, | ja } sekä 
vastaavat isot kirjaimet Ä, Ö ja Å merkeillä [, \ ja ]. 
Tästä on se hyöty, että on olemassa näyttöfontteja ja 
kirjasinfontteja, jotka tulostuvat ruudulle tai paperille 
vastaavina skandimerkkeinä. 

Toinen hyöty on se, että ko. merkkien ascii-koodit 
sijoittuvat ascii-taulukossa siten, että aakkostus toimii 
lähes oikein. Kolmas hyöty on, että luettaessa tällainen 
tiedosto jatkokäsiteltäväksi tekstinkäsittelyohjelmaan, 
ko. merkit on helppo korvata oikeilla skandimerkeillä.

Haittapuolelle on luettava se, että oikean näyttö- tai 
tulostusfontin puuttuessa ko. merkit näkyvät aalto- ja 
hakasulkuina. Tällainen teksti ei ole kovin helppolu-
kuista. 

Käytäntö on standardoitu ja toimii vain Suomessa ja 
Ruotsissa. Onneksi ulkomaille menevät tekstit ovat 
yleensä englanninkielisiä. Joskus tekstissä tarvittaisiin 
aalto- ja kaarisulkuja alkuperäisessä tarkoituksessa, 
jolloin niitä ei voi käyttää aiheuttamatta sekaannusta. 

Toinen joskaan ei suositeltava tapa on korvata ä-kir-
jain a:lla ja ö-kirjain o:lla. Syntyvä teksti näyttää 
enemmän oikealta, mutta ei välttämättä ole sen luetta-
vampaa kuin aalto- ja hakasulkujen avulla tuotettu. 
Suurin haitta on tekstin jatkokäsittely. Tekstinkäsitte-
lyohjelmien hae ja korvaa -toiminnot eivät osaa ero-
tella, milloin o tarkoittaa ö:tä, milloin taas ihan 
oikeasti o:ta.

Tavallisin tapaus on, että käyttäjä ei tiedä mitään 7-
bittisyydestä tai 8-bittisyydestä, vaan kirjoittaa tieto-
koneellaan niitä merkkejä, mitä näppäimistöltä tulee. 
Jos kone ja ohjelmat on hyvin asennettu, hän saa tuo-
tettua vain sellaisia merkkejä, joita käytössä oleva 
ohjelma tukee. Niinpä SMTP-yhteensopivan sähkö-
postiohjelman pitäisi vain piipata, jos painetaan näp-
päintä, josta normaalisti tulee 8-bittinen merkki, esim. 
ä.

Jotkut postiohjelmat suostuvat kuitenkin tuottamaan 
8-bittisiä merkkjä, ja lähettämään ne 7-bittiseen sähkö-
postijärjestelmään. Silloin on mahdollista, että mat-
kalla sanoman jokaisesta merkistä pudotetaan pois 
ylin bitti, jolloin merkki muuttuu toiseksi. Muutos riip-
puu siitä, millaista 8-bitin merkistöä on alunperin käy-
tetty. Unix-ympäristössä yleisin 8-bittinen merkistö 
lienee ISO Latin1 (ISO-8859-1), missä ä muuttuu 
d:ksi ja ö v:ksi.

Toinen Internet-sähköpostin heikkous on, ettei pos-
tin mukana voi lähettää liitteitä. Mikroverkkojen kau-
pallisissa sähköpostitoteutuksissa tällainen on ollut 
mahdollista jo kauan. Näin on voitu kätevästi siirtää 
tekstinkäsittelydokumentteja, kuvatiedostoja tai taulu-
koita ja samalla lyhyt saatekirje yhdellä ja samalla 
ohjelmalla.

Jos vastaanottaja haluaa katsella liiteenä lähetettyä 
asiakirjaa, taulukkoa tms., hänellä on oltava sen avaa-
miseen soveltuva ohjelma.

ESMTP siirtää 8-bittiä

Internetissä on hyväksytty SMTP:n laajennus 
(ESMTP, RFC 1425 ja RFC1426), jonka mukaan ver-
kossa voidaan siirtää myös 8-bittistä tietoa, jos vas-
taanottaja ilmoittaa hyväksyvänsä sen. Vastaanottajan 
esmtp-kelpoisuus tarkistetaan lähettämällä HELO-
komennon sijaan EHLO-komento. Jos vastaanottaja 
tukee smtp:n laajennuksia, se palauttaa koodin 250. 
Kielteisessä tapauksessa palautetaan koodi 550.

Lähetettävään sanomaan sisällytetään osoite-kentän 
jälkeen parametri BODY=8BITMIME. Se kertoo vas-
taanottajalle, että lähetettävä sanoma sisältää MIME-
standardin mukaisia 8-bitin merkkejä.

MIME-standardi (MIME=Multi-purpose Internet 
Mail Extensions), jota on aikaisemmin käsitelty 
FUNewsin numerossa 2/92, tekee mahdolliseksi sekä 
kansallisten merkistöjen käytön, että liitteiden lähettä-
misen sanomien yhteydessä. MIME-sanoma muodos-
tuu osista, joiden edellä olevat otsikkorivit kuvaavat 
kunkin osan ominaisuuksia.

MIME-ratkaisu ongelmiin

MIME standardi itsessään hyväksyy sekä 7-bittisen 
että 8-bittisen tiedonsiirron. Jos käytetään 7-bitin siir-
toa ja lähetettävä sanoma sisältää 8-bittistä tietoa, se 
on koodattava. Tähän on olemassa useita tapoja, joita 
on selostettu em. Pekka Kytölaakson artikkelissa. 
Koodauksesta huolehtii käyttäjän ohjelma.

Yleinen tapa merkkimuotoista tekstiä lähetettäessä 
on käyttää Quoted-printable-koodausta, jossa ISO-
8859-1 eli ISO Latin1 skandimerkit korvataan seuraa-
vasti: ä - =E4 , ö - =F6, å - =E5, Ä - =C4, Ö - =D6 ja 
Å - =C5. (Yhtäsuuruusmerkki on osa koodia). 

Seuraava esimerkkilause on kirjoitettu ensin ISO 
Latin 1-merkistöllä ja sitten Quoted-printable-koodat-
tuna. Tässä on ääkkösiä. - T=E4ss=E4 on 
=E4=E4kk=F6si=E4.

MIME-sanoman vastaanottajalla on oltava MIME-
yhteensopiva postinlukuohjelma, joka osaa näyttää 
sanoman lähettäjän tarkoittamassa muodossa. 
Monissa toteutuksissa käynnistetään erillinen ohjelma 
esimerkiksi metamail, joka osaa näyttää kansallisia 
merkistöjä, PostScript-tiedostoja, kuvatiedostoja, 
videokuvaa ja purkaa äänitiedoston.

MIME-standardi on siinä mielessä joustava, että tie-
totyyppejä ja koodaustapoja on riittävästi kattamaan 
tämänhetkiset tarpeet. Standardi on lisäksi joustavasti 
laajennettavissa uusilla tietotyypeillä.

Tällä hetkellä on saatavilla riittävästi sekä ilmaisia 
että kaupallisia MIME -toteutuksia, jotta siirtyminen 
uuteen standardiin olisi mahdollista. Seuravaavalla lis-
talla on Suomessa käytössä olevia postiohjelmia, joi-
den uusimpiin versioihin on saatavilla MIME-tuki. 
Lista kuvaa tilannetta helmikuussa 1994:

u Unix-ympäristö, tekstipohjaiset ilmaisohjelmat 
(Useimmat löytyvät ftp.funet.fi:stä hakemistosta /pub/
unix/mail)
Pine. 
Berkeley Mail
MH 6.8 ja mhn
Elm, (vain vastaanotto)
Gnu Emacs tools
Andrew Toolkit mail
Exmh (vain vastaanotto)
Mush
Unix-ympäristö kaupalliset:
Mailtool (Sunin graafinen käyttöliittymä Berkeley 
mailiin)
Zmail (Toimitetaan Silicon Graphics Irix5:n mukana.

u Mikroverkot, kaupallisia toteutuksia:

Eudora (Macintosh ja MS Windows ympäristöt, pop3)
ECS mail (Macintosh ja MS Windows, imap)
SUPER-TCP
PC-MM
IBM multimedia mail

u Lisäksi seuraaviin postijärjestelmiin on saatavilla 
MIME-yhteensopiva yhdyskäytävä:

iGate, WordPerfect Officen SMTP-gateway
Pegasusmail SMTP gateway 
cc:Mail SMTP/MIME gateway 
Microsoft Mail SMTP gateway 
Mail*Hub 
PMDF (VAX/VMS ympäristö) 
PP (ISODE Consortiumin X.400/SMTP gateway)

Newssit ja MIME

7-bittisyys aiheuttaa Usenet News-uutisryhmien 
siirrossa samanlaisia ongelmia kuin postinsiirrossa. 
NNTP(Network News Transfer Protocol)-standardi on 
7-bittinen, mutta Suomessa eräillä paikkakunnilla 
Newsseihin syötetään 8-bittistä merkistöä. Kun yhte-
näinen standardi puuttuu, riippuu aivan vastaanottajan 
asetuksista, millaisina hän näkee 8-bitin skandit, vai 
näkeekö hän niitä olenkaan.

Suunnitelmia MIME:standardin käyttöönottoon 
myös uutisvälityksessä on olemassa. Tämä merkitsisi 
8-bitin koodauksen hyväksymistä yleisemminkin. 
Toistaiseksi ei ole MIME-yhteensopivia uutistenluku-
ohjelmia.

