Interpedia - maailmanlaajuinen 
tietosanakirja

Paavo Ahonen, FUNET

Ajatus Internetinlaajuisesta konekielisestä tietosa-
nakirjasta ei ole uusi. Illinoisin yliopiston profes-
sori Michael Hart muistelee, että asiasta on 
keskusteltu jo 1970-luvun alussa. Hart vetää itse 
projekti Gutenbergiä, jonka puitteissa Internetiin 
on syötetty vapaasti käytettäväksi jo yli sata teosta, 
pääasiassa vanhempaa kirjallisuutta.

Nykyinen Interpediaksi nimetty hanke käynnistyi 
loppusyksystä, kun Rick Gates postitti muutamiin 
uutisryhmiin ehdotuksen uudesta tietosanakirjasta, 
joka pantaisiin Internettiin kaikkien vapaasti käytettä-
väksi.

Heti alussa ehdotus herätti kiivaan keskustelun siitä, 
miten erotellaan korkeatasoiset artikkelit pelkästä 
huuhaa-materiaalista, jota liikkuu runsaasti Interne-
tissä. Tämän ongelman ratkaisemiseksi Erik Seielstad 
ehdotti hyväksymissinettiä (Seals-of-Approval), 
eräänlaista virallista lukijapalautetta. Mitä useampi 
sinetti, sen luotettavampi artikkeli.

Jo alkuvaiheessa Interpedia-hankkeelle perustettiin 
oma postituslista, interpedia@telerama.lm.com. Sii-
hen voi liittyä lähettämällä viestin osoitteeseen

interpedia-request@telerama.lm.com

Subject-kenttään kirjoitetaan subscribe. Eroaminen 
käy vaihtamalla Subjectiksi unsubscribe.

Listaa pitää yllä Douglas Luce, joka liittyi hankkeen 
kannattajiin hyvin varhaisessa vaiheessa.

Listalle lähetetyistä viesteistä kootaan päivittäin 
yhteenveto, josta pyritään karsimaan lähinnä erehdyk-
sessä listalle lähetettyjä eroamis- ja liittymispyyntöjä.

Sittemmin keskustelu on jakaantunut jo useammalle 
alalistalle, joilla käsitellään tietosisältöjä, teknisiä 
kysymyksiä ja tekstien editointiin liittyviä seikkoja. 
Lisäksi on oma listansa, jolla voi ilmoittautua hank-
keeseen vapaaehtoiseksi.

Tammikuun lopussa päättyi äänestys uutisryhmän 
comp.infosystems.interpedia perustamiseksi ja tulos 
oli ylivoimaisesti ryhmän perustamisen puolesta. 

Aikaisemmin hankkeesta käyty keskustelu on arkis-
toitu palvelimeen ftp.lm.com, josta se löytyy hakemis-
tosta /pub/interpedia. Palvelimeen saa yhteyden 
anonymous ftp:llä, gopherilla sekä WWW:llä. Gopher 
parametrit ovat:

Name: The Interpedia Project

Host: twinbrook.cis.uab.edu

Port: 70

Path: interped.70

Type: 1



WWW:tä käytettäessä URL on 

gopher://twinrock.cis.edu:70/1/interped.70

Tulevan Interpedian pohjamateriaaliksi on ollut 
vahvasti ehdolla Encyclopedia Britannican 11. painos, 
jonka tekijänoikeus ei enää ole voimassa.

Keskustelua on aiheuttanut viime syksyn Comdex-
messuilla julkistettu tieto, jonka mukaan USA:n 
patenttivirasto oli myöntänyt Compton Encyclopedi-
alle patentin multimediaohjelmiiin, joita käytetään 
tekstin, grafiikan, äänen ja animaation tallennukseen 
tai hakuun.
